cyanic-selkie/wikianc huggingface dataset:
Viktualienmorkt
Abteilung VI
In da sechstn Abteilung stengan de Direktvamorkta. Do gibts aa de Fischhändla, a koschares Gschäft und de Gfliglhändla (friara "Gansalmorkt" gnennt).
Abteilung VII
De siembte Abteilung is as Petersbergl. Do steht a Ziaglbau vo 1880. In dem san de Metzga dahoam und s Café Rischart. Do gibts aa no s letzte Kammfochgschäft vo Minga und zwoa Kunsthandwerkhändla.
Listn vo Molan/N
Des is a Listn vo Molan vo oin Epochn, in alphabätischa Oadung.
Viktualienmorkt
Brunn und Bachal
Am Viktualienmorkt gibts sechs Brunn zum Gedenkn an Mingara Kinstla. Friaa san do aa siebm Bachal durchgrunna. Am Roßschwemmboch san zum Beispui de Loabschmiad (Bäcka) bis 1810 untataucht worn, wenns betrogn hom. De Bachal san leida scho olle längst vaschwundn.
Beziak Waidhofn aun da Thaya
Da Beziak Waidhofen aun da Thaya (amtli: Bezirk Waidhofen an der Thaya) liegt im nerdlichn Woidviadl in Niedaestareich, direkt aun da Grenz zu Tschechien.
Vawoitungsgliedarung
Da Beziak Waidhofen aun da Thaya gliedat si in fuffzehn Gmaana, drunter gibts drei Städt und zehn Maaktgmaana. De 15 Gmaana haum si 2007 zua Klaaregiaun Zukunftsraum Thayaland zsammengschlossn.
Geschichte
De Grindung vo dem Beziak woa 1868. Wiasn Beziak Gmünd gmocht haum, san de Grichtsbeziak Schrems und Litschau oogem wuan.
Min Anschluss im 38-er Joa ans Deitsche Reich is da Beziak in Landkreis Waidhofen an der Thaya umbenaund und uman siidmährischn Grichtsbeziak Zlabings erweitad wuan. 1945 haums owa wida de oidn Grenzen von vua 1938 wiedahergstööt.
Marie Curie
De Marie Curie (* 7. Novemba 1867 z Warschau; † 4. Juli 1934 z Sancellemoz, geboarane Maria Salomea Skłodowska) wor a poinische Physikarin und Kemikarin, de wo in Frankreich gwiakt hod. Se hod de Radioaktivitet entdeckt und dafia anno 1903 in Nobelpreis fia Physik griagt und anno 1911 in Nobelpreis fia Kemie. Se hod aa kemische Element endeckt. Des easchte davo, as Polonium, hod se 1898 isoliad und noch iam Muadaland gnennt.
Eching
Eching is a Gmoa in Niedabayern. Sie zejt zum boarischn Sprachraum und is Teil vom Landkreis Landshuat.
Marie Curie
Gstuam is s an de Foig vo radioaktiva Vastrohlung, de wo se wearend iara Foaschung obgriagt ghobt hod.
Eching
Geografie
Eching liegt im niedaboarischen Landkreis Landshuat direkt an da Isar und an da B 11. Es is net zum verwechseln mit dem Eching an da A 9 im obaboarischn Landkreis Freising. Noch Landshuat sans blos 7 km, zua A 92 (Moosburg-Nord) 6 km, noch Moosburg 10 km, noch Freising und Erding ummara 25 km und zum Flughafn Minga 30 km.
Howard County, Indiana
Howard County is a Beziak im Bundesstoot Indiana in da USA. Da Beziak hod 82.752 Eihwohna. Da Sitz vo da Vawoitung is Kokomo.
Eching
Nachbargmoana
Es existiern de foigendn Gemarkunga: Eching, Kronwinkl, Berghofen, Haunwang, Viecht und Weixerau.
Howard County, Indiana
Da Beziak hod a Fläche vo 761 Quadratkilometa, dovo san 2 Quadratkilometa Wossafläche.
Eching
Gschicht
Eching is a Teil vom Rentamt Landshuad und vom Landgricht Erding vom Kurfiarstntum Bayern gwen. De heitige Gmoa is 1970 duach den Zsammaschluß da Gmoana Berghofa, Eching, Haunwang, Kronwinkl und Viecht entstandn.
Eihwohnaentwicklung
Auf'm Gebiet vo da Gmoa san 1970 1.543, 1987 dann 2.093, 2000 3.078 und im Joar 2014 3.826 Eihwohna zejt worn.
Politik
De Gmoasteiaeinahma warn im Joar 1999 umgrechnet 1675 000 €, davo warn de Gwerbesteiaeinahma (netto) umgrechnet 349 000 €.
Wirtschaft mitsamt Land- und Forstwirtschaft
Es hot 1998 noch da amtlichen Statistik im Bereich da Land- und Forstwirtschaft 14, im produzierenden Gwerbe 362 und im Bereich Handel und Vakea 535 sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 244 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 1053. Im verarbatenden Gwerbe hots 8 Betriebe, auf'm Bau 4 Betriebe gem. Außerdem warns im Joar 1999 64 Bauanhöf mit a landwirtschaftlich gnutzten Flächn vo 1663 ha, davo warn 1506 ha Ackaflächn und 100 ha Wiesn.
Buidung
Im Joar 1999 ham de foigendn Eirichtunga existiert:
Nomen
Da Begriff Nomen (vo lateinisch nomen = "Nama") wead in vuin Schuigrammatikn synonym mid Substantiv vawendt.
In da Sprachwissenschoft wean unta Nomen oba olle dekliniaborn Woatoartn vastandn, oiso Substantiv (lat. nomen substantivum), Adjektiv (lat. nomen adjectivum) und Pronomen (lat. pronomen).
Stony Brook Grist Mill
De Stony Brook Grist Mill (de Grist-Mih vo Stony Brook) is a Museums-Mih z Stony Brook, New York, de wo im National Register of Historic Places glistet is. .
Des heitige Gebaide vo da Grist-Mih geht aufs Joa 1751 zruck. Es is oba scho fia 1699 a Mih auf dem Grund urkundli nochgwiesn.
De Mih woa amoi a zentrala Oat fia de Doafgmoaschoft. Bis in de 1940 Joa hom Bauan eana Korn zum Moin do hi brocht. Vo 1922 bis 1952 is de Mih vom Frank Schaeffer betriem woan. Des Woaznmeh, des wo do produziat woan is, is in 41 Stootn vo da USA vakafft woan.
Heit is de Grist-Mih a Museum, des wo de Mih im Betrieb zoagt. De Mih is vo Mai bis Oktoba offn und in Betrieb und lockt vui Bsuacha o.
De Grist-Mih is vom Philanthropn Ward Melville 1947 kafft woan, am gresstn Feadara vo Stony Brook, dea wo an historischn Weat vo em Gebaide eakonnt hod. Heit gheat de Mih da Ward Melville Heritage Organization.
Grand County, Colorado
Grand County is a Beziak im Bundesstoot Colorado in da USA. Da Beziak hod 14.843 Eihwohna. Da Sitz vo da Vawoitung is Hot Sulphur Springs.
Da Beziak hod a Fläche vo 4.842 Quadratkilometa, dovo san 59 Quadratkilometa Wossafläche.
Listn vo de Hauptstädt vo da Weid
Auf da Listn vo de Hauptstädt vo da Weid findst de Hauptstädt vo olle 193 'souveräna Staatn''. Es hand a de Gebiete dabei, de wo vo mindestns oam Mitgliad vo de Vereintn Nationa ois unabhängig ogseng weand. De Nam vo de drei ned ganz souveräna Staatn (Republik China, Cookinseln und Kosovo) hand 'schiaf'' gschrim.
Eric Berne
Eric Berne, gebuan ois Eric Lennard Bernstein, (* 10. Mai 1910 in Montréal; † 15. Juli 1970) wor a Oazt und Psychiata. Ea hod de Transaktionsanalyse (TA) entwicklt. Des is a psychotherapeutisches Vafoan, des wos si aus da Psychoanalyse obgleitet hod.
1964 hod da Berne des Buach Games People Play vaeffentlicht, des wos a Bestseller wuan is und eam berihmt gmocht hod. In dem Biachl wean konkrete Oitogsbeispü menschlicha Kommunikation beschriem, hinta dena si Spü vabeagn, wos Eawochsane miteinaunda spün. Mit Spün san festgfoarane Kommunikationsmusta gmaant. Da Berne hod dena Spü einprägsame Naum gem, wia z. B. "Jetzt hob i di du Schweinehund!" ("Now I've got you, you son of a bitch") oda "Jo, oba..." ("Yes, but..."). "Spü" im Sinn vo Berne san Nui-Summen-Spü, Transaktionen wo a Person auf Kosten vo da aundan Befriedigung raus ziagt. De Terminologie is zum Teu in de amerikanische Oitogssproch einzogn.
Huntington County, Indiana
Huntington County is a Beziak im Bundesstoot Indiana in da USA. Da Beziak hod 37.124 Eihwohna. Da Sitz vo da Vawoitung is Huntington.
Da Beziak hod a Fläche vo 1.005 Quadratkilometa, dovo san 14 Quadratkilometa Wossafläche.
Hollywood Undead
Hollywood Undead is a Band aus Kalifoanien/USA. Eana Musikstü is a Mix ausn Hip Hop und an Metal.
Gschichte
Eanan easchtn Liveauftritt hams im August 2008 beim Virgin-Mobile-Festival ghobt, wos mid 285.000 Stimmen, mea wia 50 % vo olle Stimmen, gegn via aundare Bands gwunna hom. Am 2. September is eana easchts Oibum Swan Songs aussakema. 2009 hams don ois Suppoat fia Limp Bizkit bei zwoa Deitschlaund Konzeatn sowia am englischn Download Festival gspüd.
Informatik
Informatik is de Wissenschoft vo da systematischn Verorbeitung vo Informationen, insbsundre da automatischn Verorbeitung mit Hilfe von Rechenonlogn oder Compiutern. Historisch hot se die Informatik als Wissenschoft aus da Mathematik entwickelt. Die Entwicklung von da easchtn Rechenonlog hot ihre Urspring in da Elektrotechnik und Nochrichtntechnik. Die Compiuter schtellen ober lei a Werkzeig und Medium fir die Informatik dor, um de theoretischn Konzepte praktisch umzusetzn.
Tirknföld
Tirknföld odar Tirkafeld (amtli: Türkenfeld) is a Gmua im obaboarischn Landkroas Firschtnföldbruck.
Kramsach
Kramsach is a Gmoa im Bezirk Kufstoa vom Bundesland Tirol in Östarreich.
Tirknföld
Geografie
Tirknföld liggt ummara 14 km sidweschtli vo Bruck und 37 km weschtli vo Minkcha. Zur Gmua ghearn de Ortstoale Burgholz, Klotzau, Tirknföld, Peitnmül, Pleitmonswang und Zankahausa.
Kramsach
Kramsach liegt im Tirola Unterinntoi am Nordufa vom Inn und broad se gengiwa von Råttnberg afm Schwemmkegl vo da Brandnberga Ache aus. Joahundatelang wor Kramsach s Zui vo da Hoizdrift vo Bamstämm fir de Erzschmejzn in Brixlegg. Vo da ehemolign Glashittn zoagt no de ibrigbliemane Glåsfåchschui.
Tirknföld
Gschicht
De ölteschte Urkund vo Tirknföld is as Solzburger Urkundnbuach Breves Notatiae. Do is firs Joor 749 dr Ortsnama ols "Duringueld" aufgschriba wora. Dr Nama "Duringueld" geat auf'm Personanama "Durinc" zruck. Durchn Einfluß vo de Tirknkriag hot se dr Nama auf Tirknföld gändert. Weschtlich vo Zankahausa liggt no a Viereckschanz, de worscheinlich zastert wora is.
Listn vo Molan/O
Des is a Listn vo Molan vo oin Epochn, in alphabätischa Oadung.
Kramsach
Gschicht
Da ötteste Ortstoal vo Kramsach is Voidöpp, vo dem da Nåm an voarömischn Uasprung håt. In da romanischn Zeit is da Ortstoal Moosen ois Siedlung arrichtet woan. Voidöpp is 1080 eastmåis uakundlich awähn woan, as Gotteshaus håts jedoch wåhrscheinlich scho seit'n 8. Jåhrhundat gem, des Wåhrscheinlich a Eignkirchn vo am boarischn Adlign gwesn is. Seit'n 13. Jåhrhundat woan di Hean vom Freundsberg di wichtigstn Grundhean in dem Gebiet, dee 1267 aa a Dominikanerklosta arrichtet håm.
Tirknföld
Gschicht
Aus'm Frihmittloltr kon ma nerdlich vo Tirknföld und Peitnmül no Reihngräwerföldar findn. Eschtli vo Burgholz find ma no aus dr sölbm Zeit a Obschnittbefeschtigung de oft folsch Remarschanzn gnennt werd.
Kramsach
Gschicht
Am Ufång vom 16. Jåhrhundat is a Kupfahittn im Bereich vom heitign Ortszentrum durch di Fugger arrichtet woan, 1647 durch a Messinghittn aweitat woan is. Dazua is a no a 1627 arrichtete Glåshittn kemma, de åb 1934 hoachwertige Produkte heagstööd håt und seit dea Zeit aa ois Glåsfåchschui bsteht.
Tirknföld
Gschicht
As Joor 1818 is Tirknföld mid'm Orttoal Klotzau Gmua wora. Im sölbm Joor is Zankahausa mit de Gmuatoale Burgholz, Peitnmül, und Pleitmonswang ols Gmua grindt wora. Burgholz is 1872 on de Gmua Tirknföld ganga. De Gmuana Tirknföld und Zankahausa hot ma erscht am 1. Jennar 1972 zsammgschlossn.
Kramsach
Gschicht
Kramsach wår aa bekånnt fi di Hoiztrift: as Brennhoiz is iwa die Brandnberga Åchn vo da Eazherzog-Johann-Klause bis nåch Fachntåi, wo as Hoiz durch an Hoizrechn aufgfång woan is, gfiat woan.
Tirknföld
Gmuaråt
Dr Gmuaråt setzt se wia folgt zamm:
Kramsach
Gschicht
1685 is a Puivahittn zua Heastööung vo Schiaßpuiva in Betrieb gonga, dee 1949 zua "Östarreichischn Jågdpatronenfabrik" woan is. Im Jåhr 2008 is da Åbriss afoigt und seit 2009 entstehn då Wohn- und Reihnhaisa vo Aktiv Klimahaus.
Tirknföld
Wåppn
Am 5. Novembar 1971 is as Wåppn vo dr Regierung vo Oberbayern genehmigt wora. As Wåppn zoagt in dr Mittn an Pfal mit am zwoareihign roat weißm Schachbrettmuschtr. In dr linkn Hölftn neban Pfal siggt ma zwoa schrägkreizte goldne Streitkolbn auf schworzn Hintrgrund und in dr rechtn Hölftn drei blaue Lindnblättlen an am gwundna Stingl.
Kramsach
Gschicht
Im Jåhr 1811 senn di zwoa Gemeindn Voidöpp und Mariathåi zua da Gemeinde Kramsach zåmmgschlossn woan.
Am 11. Aprü 2008 is in Kramsach im Ortstoal Amerling as zwoate Tiroia Krematorium, nem an Innschbrugga im Stådttoal Amras, aöffnet woan.
Tirknföld
Wåppn
As Wåppn is vom Heraldiker Heinz C. Bessling aus Gauting gestoltet wora.
Kramsach
Nåchbårgmoana
Brandnberg, Broadnbåch am Inn, Brixlegg, Minsta, Rådföd, Råttnberg, Reith im Åipbåchtåi, Stoaberg am Rofan
Jackson County, Indiana
Jackson County is a Beziak im Bundesstoot Indiana in da USA. Da Beziak hod 42.376 Eihwohna. Da Sitz vo da Vawoitung is Brownstown.
Kramsach
Vakeah
Kramsach is mit da A12 Inntåiautobåhn iwa di Ånschlussstöön Kramsach arreichbår, vo wo's in Richtung Westn nåch Schwåz und Innschbrugg und in Richtung Ostn nåch Wörgl, Kufstoa und Rosnheim geed. Kramsach håt aa iwa di Båhnhef Råttnberg-Kramsach und Brixlegg Ånschluss zua Untainntåibåhn.
Jackson County, Indiana
Da Beziak hod a Fläche vo 1.331 Quadratkilometa, dovo san 12 Quadratkilometa Wossafläche.
Kramsach
Pfårrkirchn
In Kramsach gibs zwoa Pfårrkirchn, nämlich oamåi di Wåifåhrtskirchn in Mariatåi am Ufång vo da Tiafnbåchklåmm, de im Juni 2009 zua Basilika ahoom woan is, und oamåi de in Voidöpp in da Nachnd vo da Mindung vo da Brandnberga Åchn in'n Inn eini. Boade Pfårrn khean zua Eazdiözese Såizburg. Suust gibs no as Kloster Hilaribergl sowia di Weidachkapöön im Ortstoal Weidach.
Tirknföld
Büldung
Tirknföld hot a Grundschual, a Mittlschual und zwoa Kindergärtn mit Kindergrippm de zur Gmua ghern.
Sedna
Sedna is a transneptunisches Objekt und gheat vamutle zu de Zweagplanetn und de Plutoidn. An Nom hod da Himmeskeapa noch da Inuit-Gettin Sedna. De uaspringliche Bezeichnung ba seina Entdeckung wor 2003 VB12. Das astronomische Symbol vom Makemake is:.
Tirknföld
Dialekt
Z'Tirknföld werd Leechroanisch gsprocha. Im oltn tirknfölder Dialekt werd "l" und "r" it vokalisiert und es geit vül schwäbische und sidboarische Einflisse. Durch de S-Bon sen vül Leit auf Tirknföld zuazoga, de koa leechroanisch it sprecha.
Kramsach
Büüdung
In Kramsach gibs im Ortstoal Achenrain a Voiksschui und in Mariathåi nem da Basilika a Sondaschui. Außadem gibs im gleichn Gebäude vo da Voiksschui a Landesmusikschui, de vo 2008 bis 2013 nåch'm Tiroia Blåsmusigg-Komponistn Sepp Tanzer benånnt wår.
Socktiachl
A Socktiachl (Toschntuach oda aa: Schneiztiachl, dt.: Taschentuch) isch a Stickl Stoff oda Papier, wos man zun Oputzn, moascht vo dr Nosn vawenddd. Socktiachln gibs ols wiedavawendboare Stoffsocktiachln oda ols Papiersocktiachln. Als Socktiachl selbst isch ober moaschtns es Stoffsocktiachl gmoand.
Oft wead's Socktiachl mid Initialen von Verwender versehn. Die jingere Generation verwendet moaschtns koan Socktiachln mehr, weil des unkuul isch. Papiersocktiachl gibs in verschidene Gschmocksrichtungen z. B. mid Minzgruch oda mid Kinaöl dotiad.
Kramsach
Büüdung
In Mariathåi steht emfåis di HTL-Glåsfåchschui, bei dea åb'm Herbst 2013 a Chemie-Klass eigfiad woan is.
Sedna
Sedna hod an gschätztn Duachmessa vo 1700 km. De Umlaffzeit betrogt rund 11.000 Joar. De Umlaffboh is extrem elliptisch. Am sunnaxtn Punkt betrogt de Entfeanung zua Sun rund 10 Lichtstundn, am sunfeanstn Punkt 5 Lichtdog. Zua Zeit is Sedna 12 Lichtstunden, des san 13 Muilliardn Kilometa, vo da Sun entfeant. Des is des 90-foche vo da Entfeanung vo da Eadn zua Sun (= 8 Lichtminutn).
Kramsach
Tourismus
Kramsach bietet durch an Reinthåla See, an Krummsee, an ebbas ååglengnen Berglstoana See und aa no mit da Brandnberga Åchn guade Bådemeglichkeitn. Weitas lieng no da Buachsee, da Fraunsee und da Ziareina See im Gemendegebiet.
Owahåib vom Reinthåla See gibs seitm Summa 2014 an Klettasteig mit zwoa vaschiedene Routen fi afåhrene Klettara.
Museen
As Tirola Bauanhöfemuseum im Ortstoal Moosen is 1974 vo Voikskundlan baut woan und zoagg ois Freiluftmuseum vaschidene Hofforma, wias in Tiroi üblich san, und åide Nutztiarassn und aa no di traditionelle Lebnsmittlazeugung. Di Hef senn dabei so uug'ordnet woan, dasss iara ungefeahn geografischn Låg in Tiroi entsprechn.
Da Museumsfriedhof im Ortstoal Hagau zoagg gschmiedete Gråbkreiz mit skurüün Gråbaufschriftn aus vaschiednan Kirchhöfn vom Åipnraum.
Sedna
Auf Sedna deafats - wegn da Distanz zu Sun - nua 30 K (−243 °C) hom. Wia da Mars hod Sedna a rode Foab und untascheid se a daduach vo oin ondan transneptunischn Objektn.
Dea Himmeskeapa gheat woarscheinle ned zum Kuipergiatl und is vo da Sun aa nua a Zehntl so weit entfeant wia de ognummane Oortsche Woikn. De Einornung is unklor. Sedna gheat owa in jedn Foi zu oana gonz neien Klassn vo Objektn.
Hava Nagila
Hava Nagila (הבה נגילה) is a hebräisches Voiksliad. Des woa uaspringlich a Instrumentalstickl, a chassidischa Niggun, fia des da Abraham Zvi Idelsohn an Text vafosst hod. Da Titl bedeit "Lossts uns froh sein". Es is im Judntum und bei de Roma a beliabts Liad fia Feian.
Hava Nagila is a in da Popmusi zum Klassika wuan. Berihmte Intapreten san unta aundam: The Shadows, Dick Dale, Bob Dylan, Bruce Springsteen und ganz bsundas aa da Harry Belafonte. A Rap-Version vo MDA is in Israel Numma aans wuan.
Staind
Bandgschicht
Staind ham mid a boa Auftritt 1995 augfangt. Im Novemba 1996 hams daun eana söwa produziads Oibum Tormented vaeffntlichd, vo dems soga 4000 Exemplare vakaufn ham kina. Im Oktowa 1997 hams gemeinsaum mid Limp Bizkit a Konzeat gspüt und glei danoch hod da Fred Durst de Band unta seim Label Flip Records unta Vatrog gnumma. 1999 hams daun eana easchts richtigs Oibum, Dysfunction gmocht, mid dems in Duachbruch gschofft ham. Vo Dysfunction hams üwa oa Million Oibm vakaufd.
2001 is daun eana dritts Oibum, Break The Cycle, wos ois eana bests bezeichnet wiad, aufn Moakt kema. Des Oibum hod assadem a Live-Veasion vom Song Outside, dea wos min Fred Durst gsunga woan is, drauf. Innerhoib vo zwoa Wochan ham Staind mea ois wia zwoa Millionen Oibm vakaufd. 2003 is dauns Oibum 14 Shades Of Grey kema, 2005 daun Chapter V (easchte Single woa „Right Here“, zweite Single „Falling“, dritte Single „Everything Changes“).
Staind ham mid drei aufeinaunder foignde Oibn Break The Cycle, 14 Shades Of Grey und Chapter V jeweis in easchtn Plotz in de US-Charts ghobt. Aussadem hod de Band a DVD min Titl MTV Unplugged vaeffntlichd.
The Illusion Of Progress
Am 19. August 2008 is in da USA eana sechsts Studio-Oibum The Illusion Of Progress aufn Moakt kema. S'Album hods bis auf #3 vo de US Billboard 200, #1 vo de Top Modern Rock/Alternative Album Charts, #1 vo de Top Digital Albums Charts sowia auf Plotz #1 vo de Top Internet Album Charts gschofft, und hod se in da easchtn Wochn 91,800 moi vakaufd. D'easchte Singl wor Believe, de's auf Plotz oans vo de Top 10 Modern Rock Tracks gschofft hod. Danoch ham Staind fia Nickelback auf eanara Europa Tour ois Vorband gspüd. De letze Single vom The Illusion of Progress Oibum wor, "This Is It" und is Ãfong Juli 2009 vaeffntlichd woan. De Single wor a am eafoigreichn "Transformers: Revenge of the Fallen – The Album" drauf, wos im spädn Juni aufn Moakt kema is.
Butzbrunn
Butzbrunn (amtli: Putzbrunn) is a Gmoa im Landkroas Minga, Obabayern.
Eadkund
Butzbrunn liegt eppa 15 km in Siidostn vo Minga. Nochbagmoana san Ottobrunn, Neibiberg, Hoar, Grosbrunn und Hohnbrunn. Obwoi da Gmoa am Stodrand vo Minga liegt, hod sa si an deaflichn Charakta bewoart.
Gmoagliedarung
De Gmoa hod foigande Ortstei:
Oedenstockoch, Butzbrunn, Solalinden, Woidkolonie.
Gschicht
Butzbrunn is im Zeitraum vo 976–991 - ois "Putzeprunnin" - zan easchtn Moi urkundle gnennt worn. Da Nama hoasst sovui wia "Brunna vom Putzi". Anno 770 wead a gwissa "Puzzi" in Urkundn gnennt. De Sippm vom "Puzzi" scheint ausm Hachinga Toi kema z sei.
Marc-André Hamelin
Da Hamelin Marc-André (* 5. September 1961 in Montréal) is a kanadischer Pianist und Komponist.
Da Hamelin hod in Philadelphia bei da Hubert Yvonne, am Wedeen Harvey und am Sherman Russell glernt. D'Leid song, doss da Hamelin oana vo de greßdn Pianistn heitztog is, s'werd a gred, dossa in technische Sochan da beste Pianist vo da Wejd is.
Spuin deada vor oim Stickl vo Komponistn ausm neinzehntn und am zwonzigstn Joarhundert, wo ma ned so guad kennt, ober de Standardstickl vom wejdwoatn Konzertrepertoire hoda a drauf. Bsunders gern spuida saggrisch schware Musi, wia zum Boaspui da Godowsky Leopold, da Ornstein Leo, da Roslawetz Nikolai, da Ives Charles oder da Sorabji Kaikhosru wejche gschriam ham. Wiara de Stickl vom Alkan Charles Valentin und am Dukas Paul vorgfiehrt hod, wors a bsunders große Gschicht.
Da Hamelin hod an Haufn Oim fas Lebl Hyperion afgnumma, ned bloß vo de Komponisten, wo om stengan, sundern a vom Albeniz Isaac, am Brahms Johannes, am Busoni Ferruccio, am Chopin Frederic, da Eckhardt-Gramatte Sophie-Carmen, am Grainger Percy, am Haydn Joseph, am Kapustin Nikolai, am Liszt Franz, am Korngold Erich Woifgang, am Marx Joseph, am Medtner Nikolai, am Reger Max, am Schtschedrin Rodion, am Schostakowitsch Dmitri, am Schumann Robert, am Skrjabin Alexander, am Szymanowski Karol und am Villa-Lobos Heitor.
Komponiern deadta aa, in da Hauptsoch Klavierstickln, wo a sejba spuin dead. Jetz grod issa dro, an großn Zyklus vo zwejf Etidn zschreim, zehn hoda scho.
An Haufn Preis homs eahm gem:
Gunnison County, Colorado
Gunnison County is a Beziak im Bundesstoot Colorado in da USA. Da Beziak hod 15.324 Einwohna. Da Sitz vo da Vawoitung is Gunnison.
Roa am Lech
Roa (amtli: Rain) is a Stod im schwabischn Laundkroas Doana-Rias und Siiz va da Vawoitungsgmoaschoft Roa am Lech.
S'ligg sou 40 km neadli va Augschburg, gaunz nachad ba da Mündung vom Leech in d' Doana. Voa da Gebietsrefoam zum 1. Juli 1972 hoot dia Stood zum Laundkroas Neiburg an da Donau gheat.
Stoodgliederung
Düüing, Ejdding (mit Dejdding, Bruunnahouf und Koupfmüü), Gejmpfing (mit Ibaacka), Middlschtejn (mit Neihouf), Oubabeiching (mit Sejgmüü), Soia, Stauda, Untabeiching, Wejchtaring, Woiadoaf
Gschichtn
D' easchte Erwähnung va da Stod is am 4. Juli 1257 in a Urkundn vom Kloaschta Niederschönenfeld, s' wead doo ois „civitas nostra“ (lateinisch: unsare Stod), ois heazogliche Stood, bezeichnet. Mit groaßa Wohrscheinlichkeit vadaunkt Roa sei Grindung am boarischn Heazog Otto II. zwischn 1248 und 1253, spataschtns aba am Heazog Ludwig am Strengen voa 1257. Wegs dem is dia Oatschoft Bruckloch, a weani weida sidlich Richtung Düüing, umgsiedlt woan. Hejnt gibts blouß nou a Brucklochama Stross, wos va dem Doof ibabliim is. Da wohre Grund fia dia Stoodgrindung sejn wohrscheinlich wüddschoftliche und strategische Grind wia dia Sicharung vom Kuafiaschtntum Boan nooch Noadwejschtn gween. Dia Stood Roa hoot an heazoglichn Zui an da Leechbruck ejgnoumma.
1372 hoot Roa dia niedare Grichtsborkeit valiecha kriagg und is oiso Siiz va am heazoglich-boarischn Laundgricht woan.
1394 hoot dia Stood s'Umgödrecht aus da Soizniedaloog kriagg. Da Soiz-, Waii-, Viech-, Eisn- und Brucknzui hoot Roa innahoi va Boan dia drittheakschtn Ejnauma nooch Inglstood und Friberg brocht.
Dia Rechta sejn no nooch'm Laundshuata Eabfuigekriag 1505 valoan gaunga. Ba dem Kriag is no Grindung va Pfoiz-Neibuag gween, wejsweeng Roa iatzad Grejnzstood in drei Richtunga woan is. Nur in Richtung Sidn und Sidouschtn is koa Ausland gween.
In da Schlocht ba Roa im Dreißgjaarign Kriag hoot am 14./15. Aprüü 1632 da Graf von Tilly mit da boarischn Armee vageblich vasuacht, Kejni Guschtav Aduif va Schwedn ba Roa an Ibagang nooch Boan zum vaweahn. Da kaisaliche Föjdherr hoot si mit seine Truppn nooch Inglstood zruckziacha mian und is sööm am 30. Aprüü 1632 wega a Schussvaletzung am Fuaß gschtoam.
1806 is Roa und Umgebung am neian Kroas Oitmüükroas zuagoadnet woan, 1810 am Oubadoanakroas.
Dia Refoam, dia am 29. Novejmbba 1837 düüch an Kejni Ludwig I. vaoulosst woan is, hoot da Stood sei niedare Grichtsborkeit gnoumma. S'Laundgricht Roa is ab 1838 zum neian Regierungsbezirk Oberbayern gwechslt. Seit 1862 iss am neian Beziaksaumt Oacha zuagoadnet woan, ob 1880 am schwabischn Beziaksaumt Neibuag an da Doana. S'Aumtsgricht Roa is 1932 Spoormoßnauma zum Oupfa gfoin.
Am 1. Juli 1972 hoot no düüch dia Gebietsreform in Bayern dia lejtschte Vaejndarung in da Laundkroaszuageherigkeit stottgfuuna. Dia urspringlich oitboarische Stood Roa und sei Umlaund sejn schwabisch bliim (im Gegnsotz zur Stood Neibuag) und sejn zum neian Laundkroas Doana-Rias kejmma.
Zwischn 1972 und 1978 hoot si dia Stood düüch dia Ejgmeindung va dia bis doohi söbstäindign Gmoana Düüing, Ejdding, Gejmpfing, Middlschtejn, Oubabeiching, Soia, Stauda, Untabeiching, Wejchtering und Woadoof gaunz schea vagreaßat.
Mit am gaunzjaarign Programm - Konzerte, Ausstöiunga, Voatrejg, Untahoitung, Fejschta und Aktiouna – hoot Roa im Joar 2007 das 750-jaarige Jubiläum va da easchtn uakundlichn Eawähnung begaunga.
Vom 29. Moa bis 23. Auguscht 2009 hoot z'Roa dia boarische Regionalgortnschau "Natua in Roa" stottgfuuna.
Woppn
Dia Woppnbeschreibung lautet: Geteilt; oum in Schwooz da heeschauate, roat krönte Schejl va am guiddign Löwen, untn gwejckt va Süüba und Blau.
Hinsdale County, Colorado
Hinsdale County is a Beziak im Bundesstoot Colorado in da USA. Da Beziak hod 843 Eihwohna. Da Sitz vo da Vawoitung is Lake City.
Da Beziak hod a Fläche vo 2.909 Quadratkilometa, dovo san 14 Quadratkilometa Wossafläche.
Jasper County, Indiana
Jasper County is a Beziak im Bundesstoot Indiana in da USA. Da Beziak hod 33478 Eihwohna. Da Sitz vo da Vawoitung is Rensselaer.
Thomas Bernhard
Niclaas Thomas Bernhard (* 9. Feba 1931 in Heerlen, Hollaund; † 12. Feba 1989 in Gmunden, Östareich) woa a esdareichischa Schriftstöla. Ea zöhd zu de bedeitnstn deitschsprochign Autorn vo da zwaatn Höftn vom 20. Joahundat.
Jasper County, Indiana
Da Beziak hod a Fläche vo 1.454 Quadratkilometa, dovo san 4 Quadratkilometa Wossafläche.
Thomas Bernhard
Lebm
Thomas Bernhard is am 9. Feba 1931 in Heerlen (Hollaund) ois uneheligs Kind buan wuan. Sei Muada woa de Herta Bernhard, de Tochta vom Schriftstölla Johannes Freumbichler, sei Voda woa dea Tischla Alois Zuckerstätter. Ob 1932 hod da Bernhard bei seine Weana Grossötan glebt. Ea hod späda gsogt, dass des de schänste Zeit in seim Lebm woa. Sei Kindheit hoda in Seekirchen am Wallersee und im obaboarischn Traunstoa vabrocht. Sein leiblichn Voda hoda nia kennagleant; dea is 1940 an ana Gasvagiftung gstoam und ma nimmt aun, dass des a Freitod woa.
1941 is da Bernhard noch Streidarein mit seina domois wieda vaheiratetn Muada in a nationalsozialistisches Erziehungsheim im thüringischn Saalfeld gschdeckt woan, wo a traumatische Erfoarungen gmocht hod.
Wirkung
Da Berhard woa aa a gaunz grossa Provokateur. Vüle vau seine Auffiarungen san vau Skandaln iwaschottet gwen, de wos si owa imma ois sea publikumswiaksaum aussagstöd haum. In seinen literarischn Text hod a imma sei Obneigung gengiwa Östareich zum Ausdruck brocht. Populistische Politika und Medien haum eam deshoib ois Nestbeschmutza vaurteit und haum zum Teu sei Ausbiagarung valaungt.
Bei da Valeihung vaum Förderungspreis zum Staatspreis hod a 1968 in da Dankesrede gsogt: De Östareicha waradn Geschöpfe der Agonie und: Der Staat ist ein Gebilde, das fortwährend zum Scheitern, das Volk ein solches, das ununterbrochen zur Infamie und zu Geistesschwäche verurteilt ist. und: Wir haben nichts zu berichten, als dass wir erbärmlich sind.
Weake
Posthum erschiena:
Gsamtausgob:
Puma AG
De Puma AG is a wejdweit tätigs Spoatartikluntanehma mit Sitz in Herzogenaurach. Bis zum 17. Juli 2007 san 62,09 Prozent vo de Aktienotei vom franzäsischn Konzern Pinault-Printemps Redoute iwanomma woan.
Puma is mit 2,37 Milliardn Euro Joahresumsatz (2007), am Konzerngewinn vo 263 Milliona Euro (2006) und 6.831 Mitorwatan (2006) nebm Adidas und da Firma Nike oana vo de wejdgrässtn Spoatartiklproduzentn. Seit 1993 is da Jochen Zeitz Vorstandsvorsitzenda vo da Puma AG. Seit 2004 entwiaft aa da Designer Philippe Starck Produkte fia Puma.
Jay County, Indiana
Da Beziak hod a Fläche vo 994 Quadratkilometa, dovo san 0 Quadratkilometa Wossafläche.
Listn vo Molan/P
Des is a Listn vo Molan vo oin Epochn, in alphabätischa Oadung.
Staffa
Da Staffa (1771 m) is oana vo de Hausberg vo de Reichahoia und da Hausberg vo Piding und Aufham und gheart zua Staffagruppn, de wiedarum zua de Cheamgaua Oipn dazuagheart. Direkt undan Gipfe is as Staffahaus oder aa Reichahoia Haus, a Hüttn vom Reichahoia Oipnverein, de wo aa a Wirtschaft und a Unterkunft is. Direkt do is aa a kloane Kapejn. Des eisane Gipfekreiz is vo 1853.
Staffagruppn
De Staffagruppn, des fejsige Bergmassiv, streckt se viigipfig und 10 km lang hi vo Piding an Ostn bis Inzej an Westn. Der Gipfezug fangt im Ostn ois gacha Woidbugl o an Fuadaheiberg, an Hausberg vo Staffabruck und Piding, as Gipfekreiz steht auf dem 1317 m houhan Fuadaheistoa, obwoi no Woidbugl no häha is. Geographisch hoaßt er Vordastaffa.
Vo dem ziaght a Fejsgrod (Ostgrod) zum eigantlichn Staffa (Standdartdeitsch Hochstaufen) auffe (1771 m) und dann weida und wieder owe iban Mittlstaffa (1618 m) und an groußn Rieß, de Roßkarschartn, gehts ibe zua de Staffa-Gipfen, Zenokopf (1756 m) und da Zwiesl (1781 m). Dia zwoa han noh beinand und ma hoaßts aa Hintdastaffa. Der Zwiesl ist die hächste Gipfe vo da ganzn Gruppn. Mit oan schmoiann Grod kimt dann no da westliche Eckpfeila vo da 10 km langan Bergkettn, da Gamskoge (1750 m) und herd af mitm Scharnkopf (1355 m), der staj und fejsig zum Weißboch obricht.
Stoabuiz
Da Stoabuiz, (Boletus edulis BULL. ex FR.) aa Herrnbuiz gennd, is noch da Literatua da bekanndasde und beliabdasde Schwammal fia d'Kich, dea in da frein Natua waggsd.
Beschreibung
Huad: missd zwischn 8 und 25 cm, d'Farb is entweda Hej- oda Dunkblraun, jung issa fast weiß, wead im Oita dunkla. Beim ausgwachsna Exemplar gehd uman Huadrand meist a weiße Linie. D Foam is in ganz junga Zuastand wira Stoa, ejtana gwöibt wiara aufgschüttlds Kissn. D Haud vom Huad fuiht se feicht und a weng klebrig oo.
Räahn: Beim junga Schwammal weiß, nacha olivgräa. Am Stui ausbucht.
Stui: Fast weißa bis blassbrauna kräftiga Stui, untn vadickt, om mid am feina awa deitlichn weißn Netzzeichnung.
Fleisch: Fast weiß, unta da Huadhaudretlebraun duachgfarbt. Vafäabt se ned, bei Druck oda Valetzung.
Sporen: Olivbrainle, spindlfäamig.
Vabreitung und Fundoat
Da Stoabuiz lasst se ned in Kuitua zichtn, ma muassn oiso im Woid wuidwachsad suacha.
Meistns kimmt a im Nadelwoid voa, weil ois mykhorritischa Schwammal an d Fichtn bundn is. Sejtna buit sei Myzel sei Mykorrhiza mid Laubbam wia Oachan oda Buacha.
Sei Varbeitungsgebied is hauptsächle Eiropa und Noadamerika. Ma findn awa a in Syrien od m Libanon, Neisääland oda Sid Afrika.
In Deitschland, wo a unta Natuaschutz stähd, deaf ma n zwar sejm sammen, awa ned vakaffa. In Estreich is's vakaffa ealaubt. De Stoabuiz, de in Deitschland vakafft wean, stamma hauptsächle aus Osteiropa (Bulgarien, Jugoslawien, Polen, Ukraine) oda Estreich.
Wiar zu seim Nam kimmt
Boletus, sei wissnschaftlicha Nam, war im oidn Rom da Nam vom Kaisaling. Aus dem Woat hod se des deitsche Woat Pilz üwas oidhochdeitsch buliz unds middlhochdeitsche bulz und bulez buid. Edulis hoasst nix andas ois wia eßbar. Den wissnschaftlichn Nam hoda s easchte Moi vom franzesischn Botanika Pierre Bulliard, dea den Schwammal s easchte Moi beschriem hod.
Da Nam Stoabuiz kimmt vamutle vo seim Ausseng in da Jugnd, wenn de kloana weißn Kappn alloa ausm Bodn ausseschaung, schaungs aus, wia Kieslstoa, aus dene nacha da Schwammal wead. (In Bayern hoaßt da Stoabuiz bei de Oidn oft nua da Schwammal, weil vui grod nua den sammen.) Andan Quejjn vamuatn, daß dea Nam Stoabuiz aus na Laudvaschiabung ausm italienischn entstandn is. Duat hoaßt da porcino, vo porcus - Schwein, oiso Schweinsbuiz. Dageng spricht, daß ma im Boarischn nacha ned Stoabuiz song dat sondan äquivalent zum Schweinsbron a Schweinsbuiz oda glei Sauschwammal. In Estreich sogt ma zum Stoabuiz Herrnbuiz oda Herrnschwammal. Dea Nam kimmt vo dea Gwohnheid, daß im Middloita a jeda Stoabuiz am Grundbesitza, oisa da Obrichkeid wia am Füastn, oda da Geistlichkeit obgem hod wean miassn.
Vawendung
Scho da wissnschaftliche Nam sogt aus, daß da Stoabuiz zum Essn is. Edulis hoasst nix andas wia essbar. Da Stoabuiz zejhd zu de beliabtasdn essborn Woidschwammal üwahaupt.
De Konsistenz vom Fruchtfleisch is fest, fleischig mid am rahmign Biss. Sei Gschmack würzig, schwammelig mild, aa roh. Riacha duad a angenehm, a weng wia Sauadoag. Frische Stoabuiz wean auf so ziemlich olle Artn zuabereit. Vom Grillen üwas dünstn, bratn bacha oda ois Suppn. Auf Pizza nauf, ind dWurscht eine, oogmacht ois Solod oda in Öl bzw. Essig eiglegt oda sielierd. Manche genießn an Stoabuiz aa roh, in feine Scheim gschnittn wiara Carpaccio.
Neahweat und Gsundheid
Da Stoabuiz bestehd aus ebban 85 - 90% Wassa, 6% Oaweiß, 5% Koihnhydrat, am 1/2% Fett und 1% Minaralstoff'. Vui Vitamin D (100g davo deckan ummara 60% vom Dogesbedarf von am Menschn ob) und mehrare Vitamin' aus da B-Gruppn. Des Eiweiß vom Stoabuiz bestähd wia bei olle Schwammal zua Hauptsach auch Chitin, wos da Mensch ned so guad vaweatn ko. Deszweng soit ma Schwammal genarell meglichst kloa schnein. Schwammal nemman vui mehra Minaralstoff auf wia Pflanzl, deszweng is da Gehoit vo Schweamettoi oftmois je noch Gegnd recht houch. Seid m Reaktoaunfoi vo Tschernobyl guit noch wia voa de Empfehlung, ned meah ois wia 250 Gramm Wuidschwammal in da Woch zum essn (oda 13 kg p.a.). Da Stoabuiz is do zwar nirgands explizit zu de bsondas belastn Artn zejhd, ausgschlossn issa awa a ned vo dera Empfehlung. Grundsätzle guit a füan Stoabuiz, daß a frisch zuabereit wean soit. Ea hoit zwar länga ois wia fui andane, wosn ois Handlsware bsondas eigned, awa des Schwammaleiweiß zasezt se recht boid und entwickld a bei am essbarn Schwammal recht schnej Lebensmiddelvergiftung.
Vawandtschaft
Ollesamt vo dene san essboar. Inda Familie Boletus san no a boar ungeniesbare, awa koane lemsbedrohlich giftign Schwammal dabei.
Vawechslung
Mid de giftign Vawandtn ko man fast ned vawechsln, weil de fast olle an roudn oda blaus Stich in da Farb hom.
Städt in South Carolina
Des is a Listn vo de gresstn Städt in South Carolina.
Huerfano County, Colorado
Huerfano County is a Beziak im Bundesstoot Colorado in da USA. Da Beziak hod 6711 Eihwohna. Da Sitz vo da Vawoitung is Walsenburg.
Listn vo Molan/Q
Des is a Listn vo Molan vo oin Epochn, in alphabätischa Oadung.
Jefferson County, Indiana
Da Beziak hod a Fläche vo 940 Quadratkilometa, dovo san 4 Quadratkilometa Wossafläche.
Eppan
Eppan ghert mit seine ibr 14 000 Einwóhnr zu die greschtn Gemeintn va Sidtiról. Dr Nåmen Eppan soll van Persónennåmen Appianus kémmen. Vrmuatlich isch an Appianus vór långr Zeit då a wichtige Persón gwésn. Eppan ligg in Ibrétsch, 10 km sidweschtlich va Pózn unt 5 km nérdlich va Kåltrn.
Jackson County, Colorado
Jackson County is a Beziak im Bundesstoot Colorado in da USA. Da Beziak hod 13.94 Eihwohna. Da Sitz vo da Vawoitung is Walden.
Eppan
Zu dr Gemeinde zéhln die Órtstoale Micheal (Petónung af e; Gemeindesitz) mit Gånt; Pauls mit Untrroan; Girlan, Frångårt, Montiggl, Perdónig mit Gaid.
Geologie unt Natur
Die Órtstoale steahn toalweis af Porfiĕr (Porphyr, Rhyolit), toalweis af Glétschrmoränen aus dr Eiszeit. Äs Méndlgepirge, dés in weschtlichn Toal va Eppan ausmåcht, isch aus uma 220 Millionen åltn Dolomit unt steaht af an Sóckl va nó éltrn Porfiĕr.
In Wålt pa dr Méndl zuei (Óbrperg) wåxn haupsächlich Puachn unt Férchn. Untrhålb va 600 m Heach sein Oachn, Stoanpuachn (Hopfenbuchen), Éschn (Mannaeschen), auf saurn Porfiĕr aa Késchpam (Edelkastanie).
Afn Mittrperg sein dr groaße (uma 17 Hektar) unt kloane Montigglr Sea. Fischerei isch Freizeitbeschäftigung. Pa dr Gånt isch a groaßes Pergsturzgelénde. Zém pefindet sich a Naturfenomen, die Eisléchr; es håndlt sich um a kloanen Pereich, wó ungwéhnlich tiafe Tempraturn sein. Es isch untr Naturschutz.
Wirtschåft
Wichtige Wirtschåftszweige sein: Weinpau unt Weinherstéllung, Épflånpau, Frémtnvrkèhr, Håntwerk.
Dr Weinpau unt die Weinherstéllung håbm Tradizión. Eppan håt groaße Weinflächn, Kellereigenóssnschåftn unt Privatkellerein. Die Sórte Vrnatsch wert in groaße Méngen produziart. Die Épflånlågn sein haupsächlich in dr Tiafébene.
Gepaide
Wégn sein guatn Klima (ibr 1800 Stunt Sunn in Jåhr) håt Eppan schón vór Jåhrhundrte wóhlhåbnde Lait ånzóchn. Déswégn gip’s a Ménge nóble Ånsitze ódr Schléssr.
Kultur
Vrånståltungen:
Der uma 25 Jåhr ålte Kultursaal in Micheal isch 2008 vrgréßrt gwórtn. Vrånståltungen fintn aa in Lansrhaus unt in die Frakziónen stått.
Gschichtliche Entwicklung
Pauls isch viele Jahrhundrte durch pis 1787 die Pfårrei fian gånzn Gemeindegepiĕt va Eppan gwésn mit an zentraln Freithóf. In dén Jåhr håt Girlan Selbsténdigkeit als Pfårrei kriĕgg mit an oagnen Freithóf. In Zeitraum va die negschtn 110 Jåhr sein Perdónig, Missian unt Frångårt oagne Kuratien gwórtn, åphängig va Pauls. Micheal håt ersch 1921 nåchzóchn; dr Fraithóf va Micheal steaht schón seit 1910.
Pauls
In Pauls isch schón in 12. Jåhrhundrt a Kirch gstånt, wia uns schriftlich ibrliefrt isch. Die haitige isch aus dr spåtn Gótik, nåch viel Jåhrzéhnte Pauzeit 1552 fertiggstéllt gwórtn; lei dr Spitz van 50m hoachn Turn håt nó gfahlt. 1647 håt’r a Zwiefldåch augsétzt kriĕgg. Die groaße Gglógg wégg 4984 kg. In dr Kirch isch a Veschprpilt aus dr Zeit um 1420 zu séchn, dés drei Jåhrhundrt lång, pis zun josefinischn Zeitåltr vrehrt gwórtn isch; zu dr sell Zeit isch Pauls a Wållfåhrtsórt gwésn. 1873 isch a nuir Dåchstuahl af dr Kirch aufikémmen unt Plåttn stått Schintlen.
Die St.-Luzia-Kirch afn Paulsnr Freithóf isch va 1584.
Es St.-Juschtina-Kirchl óbr Pauls isch ausn 17. Jåhrhundrt.
1883 håm Zistrziensrinnen an Grunt fian Klóschtr Mariengårtn kaft. Äs Klóschtr håt aa a Kirch drpei. Dr Órdn isch hait nó zem.
Micheal
Die Kirch van ehemåling Kapuzinrklóstr in Micheal isch seit 1816 Pfårrkirch, seit 1972 sein koane Órdnslait mähr. Sie isch aus 1642 unt håt Énde van 20 Jåhrhundrt in Óschtn an groaßn modernen Zuapau kriagg mit viel Sitzplétz, weitrs a Pirchner Órgl.
Die St.-Michaels-Kirch aus 1538 isch die ehemålige Pfårrkirch; viel zu kloan fia hait. Sie isch an dr Stéll van a 1237 erwéhntr Kirch.
In Dominikanrklóschtr sein aa koane Órdnslait mehr; es isch zu a Musigschual umfunkzioniĕrt gwórtn. Die Kirch wås drzuaghert, 1883-1886 paut unt in Hl. Jósef gweicht, isch nó in Vrwéndung. Die Terziarschwéschtrn håbm in Micheal 1842 äs St.-Anna-Klóstr grindet; a Kirchl aus 1513 isch drpei.
Afn Gleifpichl weschtlich va Micheal isch seit 1720 äs Gleif-Kirchl (Hl.-Kraiz-Kirch); dr Pichl isch mit siebm Staziónen als Kalvarienperg eingrichtet.
A kloane nuiromanische Wållfåhrtskirch Maria Råscht (1874/1875 paut) isch af hålbm Wég zwischn Micheal unt Girlan.
Girlan
Die Pfårrkirch zun Hl. Martin in Girlan håm sie 1837/1838 paut. Schón drvór isch zem a Kirch zun Hl. Martin gwésn. Martini (11. Nofémr) wert ålm groaß gfeirt.
Hl.-Kraiz-Kapell in Schréckpichl.
As Jesuheim håt a scheane Kirch mit modernr Architektur.
Åndre Frakziónen
Die St.-Josefs-Kirch in Frångårt (1894/1895 paut) håt a Pilt van Tirólr Målr Franz Defregger, dés in Hl. Jósef dårstéllt. Frångart isch hait (2012) an oagne Pfårrei.
1512 håm die Untrroanr a nuie Kirch zun Hl. Nikolaus kriagg. Sie håt an Fliglåltår.
Die haitige St.-Apollonia-Kirch in Missian isch 1843 paut gwórtn. Drvór isch zem die St-Zeno-Kirch gwésn. Die Kirch zun Hl. Vigilius af Perdónig ståmmp aus 1799; sie isch mitn Pfårrhaus zsåmmpaut. Óbrhålb va Perdónig isch die ålte vrfållne Vigilius-Kirch. Perdónig isch hait (2012) an oagne Pfårrei.
Va 1638 isch die Kirch zu die 14 Noathelfr in Gaid.
Die Kirch in Montiggl geaht af 1470 zrugg unt isch in die Hl. drei Kinig gweicht.
Jackson County, Colorado
Da Beziak hod a Fläche vo 4.198 Quadratkilometa, dovo san 20 Quadratkilometa Wossafläche.
Eppan
Kapelln
In Eppan gip’s ziemlich a påår Kapelln, zun Peispiel pa die åltn Ånsitze va die Ådling.
Spórt
In Jåhr 2012 isch a Broschüre auserkémmen mitn Titl: Eine sportbegeisterte Gemeinde. Dés trifft tåtsächlich zua. In Rungg isch a groaße Spórtzone, in Micheal isch die Eishalle unt die groaße Raiffeisnhalle; weiters gip’s nó kleanre Spórtplétz. Dreißig Månnschåftn spieln Fuaßpåll, der Gólf Cklub håt ibr 600 Mitgliedr, ibr 350 Lait sein in Schiklubs organisiĕrt, dr Ténnisklub Rungg håt 16 Månnschaftn, die Håntpållr håm 5 Månnschadftn. Nó viele åndre Spórtler van Pergradlen pis zun Fischn sein aktiv.
Simmaring
Simmaring (aumtlich: Simmering) is da XI. Gemeindebeziak (Hieb) vo Wean, da Hauptstod vu Östareich. Ea is 1892 aus de söbständign Gemeindn Simmaring und Kaisaebersdorf büd wuan, 1955 is dann no de Gmeinde Oiban dazua kumma. Simmaring grenzt an de Beziak Leopoidstod (Wean II), Laundstroßn (Wean III) und Favoritn (Wean X).
Eadkunde
Da Beziak liegt aussahoib vom Giatl, dea wos an da Stö vom ehemolign Linawoi aug'legt is.
Simmaring liegt im Südosten vo Wean und is mit ana Flächn vo 23,27 km² da ochtgreßte Weana Gmeindebeziak. Des san 5,6 % vo da Flächn vo Wean.
Bezirksteu
Simmaring is 1892 aus de drei ehemois söständigen Gemeindn Simmaring, Kaisaebersdorf und Oiban büdt woan, de wos no heit ois Weana Katastralgmeindn weidabestehn.
Da Beziaksteu Simmering umfosst große Teul vo de Wohn- und Betriebsbauflächn vom Beziak, unta aundan des Weana Gaswerk und es Weana Elektrizitätswerk. Südwestlich vom Beziaksteu Simmaring liegt Kaisaebasdorf, zu dem aa s Schloss Neugebäude und da Zentreufriedhof ghean. Oiban grenzt im Südosten aun an Donaukaneu. Zu dem Bezirksteu ghead da oide Ortskean, Nei-Oiban und da Oibana Hofn.
Sehnswiadigkeitn
Do is amoi da Zenträufriedhof, wo zum Beispü de östareichischn Bundespresidentn begrom wern. Und daun gibz no de Gasometa, a so a Oat Shopping-City in de oitn Gasbehöta. Und es gibt no an bsundan Friedhof, nämli in Friedhof vu de Naumenlosn. Dort wern Leit begrom, wo ma kaan Namen waaas und nix. Oft san des in da Donau dasoffane, was dort augschwappt hat.
Landkroas Bad Däiz-Woifradshausn
Da Landkroas Bad Däiz-Woifradshausn (amtli: Landkreis Bad Tölz-Wolfratshausen) liegt im Sidn vo Obabayern. D'Nochboan han im Noadn da Landkroas Minga, im Ostn da Landkroas Miaschboch und im Westn de Landkroas Gamisch-Patnkiacha, Weilheim-Schogau und Starnbeag. Im Sidn grenzt as estareichische Bundesland Tiroi an den Landkroas.
Geografischs
Da Landkroas gheat zur Region Obaland und werd duch de Flusstäla vo da Isar und da Loisach sowia vo vui Seen prägt. Ea umfosst sowoi alpins ois a voaalpins Glände. Da Schafreuter im Karwendel is mid sei 2100 m da hechste Beag im Landkroas.
Woppn
D' Offizieje Bschreibung vom 24. Feba 1974: Des Woppn vabindt des Woppn vom friahan Landkroas ad Däiz midm Wolfratshausena Lewn.
Historischs
As Gebiet vom heitign Landkroas Däiz-Woifradshausn gheart zum historischn Bestondtei vo Baiern. 1803 han im heitign Kroasgebiet de Landgerichtsbeziake Däiz und Woifradshausn buidt worn. Se hom ob 1808 zum Isarkroas (Haptstod Minga), ob 1838 zu Obabayern gheat.
1862 is aus'm Landgerichtsbeziak Däiz as gleichnomige Beziaksomt earicht worn. Da Landgerichtsbeziak Woifradshausn is znächst am Beziaksomt Minga rechts da Isar, ob 1879/1880 am Beziaksomt Minga II zuateit worn. Letztas is 1902 afglest worn. Donoch is as Beziaksomt Woifradshausn entstondn. De zwoa Bziaksämta Däiz und Woifradshausn han ob 1939 ois Landkroas bzeichnt worn. Bei da Gebietsreform in Bayern 1972 is da Landkroas Däiz und da greßte Tei vo am Landkroas Woifradshausn zum neien Landkroas Däiz vaeinigt worn. A bor Gmoana vo am Landkroas Woifradshausn han on de Landkroas Minga, Starnbeag und Miaschboch ogliadad worn. Om 1. Mai 1973 hod da neie Landkroas Däiz sei heitige Bezeichnung Landkroas Bad Däiz-Woifradshausn griagt.
Städt und Gmoana
(Eihwohnazoin vom 31. Dezemba 2015)
Wirtschafd
De Eihkummasteiakroft je Eihwohna hod im Joar 2004 a Häh vo 329 Euro ghod (Bundesduachschnitt 216 Euro). De Kafkroft je Eihwohna im Joar 2005 is 9761 Euro (Bundesduachschnitt 8523) gwen.
Merkur (Planet)
Sein astronomisches Symbol is ☿.
Illschwang
Geografische Log
De Gmoa liegt im Obapfäjza Jura uma 15 Kilometa westli vo Amberg und uma 50 Kilometa östli da Franknmetropole Niamberg.
Gmoagliedarung
Illschwang hod 32 Ortstei :
Eigmoanunga
Im Zug da kommunaln Neiordnung Bayerns san am 1. Juli 1972 de Gmoana Dietersberg und am 1. Juli 1976 de Gmoateil Bachetsfeld, Bodenhof und Schwand da aufglestn Gmoa Bachetsfeld eigliedat worn. Am 1. Jenna 1978 foigtn de Gmoana Augsberg, Tei da Gmoa Angfeld sowia da Gmoatei Götzendorf da aufglestn Gmoa Götzendorf.
Parmer County, Texas
Parmer County is a County im Bundesstoot Texas in da USA. Da Vawoitungsitz (County Seat) is z Farwell.
Geografie
Des County liegt im Nordwestn vo Texas, im Texas Panhandle, grenzt im Westn an New Mexico und hod a Flächn vo 2293 Quadratkilometa, wovo 9 Quadratkilometa Wossaflächn san.
Es grenzt im Uahzoagasinn an foignde Countys: Deaf Smith County, Castro County, Lamb County, Bailey County und Curry County in New Mexico.
Judn
Judn (hebräisch:, transliteriad: Jehudim) wean de Aunghearign vom jidischn Voik und vo da jidischen Religion gnennt.
Wea is a Jud?
Noch halachischm Recht is dea jidisch, dea wos vo ana jidischn Muada buan wuan is oda dea wos zum Judentum konvertiat is und ned zgleich ana aundan Religion aunghead. De enge Vabindung vo Kuitua, Tradition, Religion und Voikszuaghearigkeit is des Bsundare am Judntum.
Geografische Vatäulung
De foigende Tabön basiat im Wesentlichn auf Aungom vo da Jewish Agency for Israel ausm Jahr 2002.
Listn vo Molan/R
Des is a Listn vo Molan vo oin Epochn, in alphabätischa Oadung.
Bauhittn
Bauhittn (standarddeitsch: Bauhütte) oda aa Dombauhittn (Dombauhütte) bzeichnet heit des Bauhittnwesen vom gotischen Kathedralnbau ois Weakstottvabaund.
De Bauhittn hom se ausm romanischn Kiachnbau duach Mänche hin zum organisiatn Bauoblauf vo de gotischn Kathedraln entwicklt. Se hom de untaschiedlichstn Haundweake umfosst. A Bsundaheit hod de Organisationsfuam vo de Staametzn in da Staametzbruadaschoft büdd. De Maasta vo de aundan Geweake hom si dageng in Zünftn organisiat, do woa da Zaumanhoid ned so grouß. Deshoib muass ma genau zwischn Bauhittn, Staametzbruadaschoft und Zumft untascheidn.
Vo bsundara Bedeitung woa de qualifiziate Ausbüdung vo da gotischn Bauhittn, de wos Lehrlinge, Gsön und Waundagsön, Kunstdiena, Laubhaua, Parliere, Staabüdhaua sowia Maasta kennt hod.
Mitm End vo da Gotik woa de Bedeitung vo de Bauhittn stoak obgnumma und 1731 sans vom Kaisa Karl VI vabotn wuan. De Bauhittn, de wos heit no gibt, san in easchda Linie Dombauhüttn und wean vo kirchlichn Stiftungen trogn. Se befossn si voa oim Instaundhoitungsorbatn vo kirchlichn Staabauweakn. A Sondafuam san de Jugendbauhittn in da Deutschen Stiftung Denkmalschutz.
Wuatheakumft
Des Wuat „Bauhütte“ is 1816 vom Johann Wolfgang von Goethe in seim Aufsotz Kunst und Alterthum am Rhein und Mayn prägt wuan. Vuahea hods nua Hittn ghaßn.
Ausbüdung in da gotischn Bauhüttn
In da gotischen Bauhüttn hod da Ausbüdungsstaun aan Gipfe eareicht. Es hod a gaunze Reih vo vaschiedanen Ausbüdungsstufn gem: